  Майя Бывальцева Россиысь библиотекаослэн ассоциацизы Удмуртиысь йӧскалык лыдӟетъюртлэн «Книжная» палата» ёзэтысьтыз валтӥсь библиотекарез Надежда Лимоноваез шаертодонъя ужез азинтонын трос тыршемез понна данъян грамотаеныз пусйиз. Со сярысь элькунысь лулчеберетъя министр Владимир Соловьёв «ВКонтакте» мерлыко вотэсысь бамаз ивортӥз. Надежда Петровна – шаертодонэз азинтонын зэмо энтузиаст, сое элькунысь лулчеберет удысын ужасьёс, финн-угор улосвылъёсысь ӧнерчиос туж гажало. Удмурт Элькунысь йӧскалык лыдӟетъюртлэн фондъёсысьтыз шаертодонъя ужкагазъёслы сӥзем трос публикаосыз. Ӟечкыласько сыӵе адӟытон данъетэн! Владимир Соловьёв, Удмуртиысь лулчеберетъя министрНадежда Лимонова Удмуртилэн палэназ удмуртъёслэн тросэн улон интыосазы ужась библиотекарьёслэсь ӧнерлыко тодон-валанъёссэс будэтонъя ӵектосэн кивалтӥз. Солэн мыло-кыдо тыршеменыз «Народы Удмуртии» интернет-проект но «Воршуд» вики-сайт кылдытэмын. Озьы ик Удмуртиысь йӧскалык электрон библиотекаез тырмытонын валтӥсь инты басьтэ. Та ӵектос бордын ужамез понна 2019-тӥ арын лыдӟетъюртлэн коллективеныз ӵош Удмуртилэсь кун премизэ басьтӥз. Со сяна, Надежда Лимонова «Книга года на родине П. И. Чайковского» нырысетӥ улосвылкуспо вожвылъяськонлы кичӧлтон сётӥз но радъяз.  Тодэ вайытом, Удмуртиысь йӧскалык лыдӟетъюртлэн «Весточка с фронта» ӵектосэз огъяросси вожвылъяськонын вормиз.  Тегъёс: Лулчеберет Ижкар лыдӟиськонни Удмуртия данъетъёс ВладимирСоловьёв Йӧскалыклыдӟетъюрт  